Finesse Netgirls Bootreis | MSC Cruises
Finesse Netgirls Bootreis
FINESSE & Epimax #NetGIRLS BOOTREIS 2023
KOM SAAM! JY VERDIEN DIT!
Kom weg uit jou saai roetine en leef 'n slag soos 'n koningin. Jy hoef nie beddens op te maak, kos te maak of skottelgoed te was nie. Al wat jy hoef te doen is terugsit en ontspan. Met vyf restaurante, luukse kajuite en 'n asemrowende eiland met 'n kristalhelder see wat op jou wag, is die lewe 'n lied!
Die musiekproduksie, aktiwiteite & vertonings word spesiaal vir jou geskep en jy kan die glanspersoonlikhede aan boord ontmoet. Jy kan onder die sterre dans, smul aan egte Italiaanse roomys of sommer net op 'n sonbed lê en boeklees. Dis net wat jy en jou vriendinne nodig het.
Die MSC Orchestra, se swembaddens, luukse teater en ruim kajuite, sal jou asem wegslaan. Kies tussen die gewilde selfbedienbuffet en pizzeria, of bederf jouself met 'n deftige á la carte-ete by die gesogte Italiaanse seekos-en steak restaurant. Daar is iets vir almal – dag of nag. Die lys is lank: minigholf, tennis, basketbal, vlugbal, virtuele speletjies, 'n belastingvrye inkopiesentrum*, gimnasium, 'n stap-baan en 'n luukse gesondheidspa*.
Bring almal wat al vorige jare saam met jou op die #NetGIRLS-bootreis gekuier het, en kom geniet die bootreis saam met ons!